Facebook En die Kerk – Coen Slabber — www.bybelkennis.co.za | www.omgeekerk.co.za
Tuis » Uncategorised » Facebook En die Kerk – Coen Slabber — www.bybelkennis.co.za
Facebook En die Kerk – Coen Slabber — www.bybelkennis.co.za
Jul 27, 2017 by Mitch
Wil jy klimaatsverandering stop? Wil jy geneesmiddels ontwikkel sodat mense nie siek word nie? Wil jy sulke idees soos 'n universele inkomste ondersoek sodat almal finansieel in staat is om nuwe dinge te probeer?
Mark Zuckerberg, Facebook se Hoof Uitvoerende beampte sê dit is alles moontlik met Facebook. Sulke stellings, vaag en optimisties, is maklik om te maak. Spesifieke beleid oor wat om te doen is harde werk. Zuckerberg probeer 'n pad vorentoe uitstippel:
Hy identifiseer hier 'n duidelike probleem. Soos die wêreld meer en meer verbind het, het dit oënskynlik meer en meer geïsoleerd geword. Dit is 'n oënskynlik onsinnige stelling van 'n man wat in 'n bietjie meer as 'n dekade 'n sosiale netwerk daargestel het wat 2 biljoen mense verbind. Wie van ons is nie al weer "verbind" met 'n ou vriend deur na sy profiel te kyk sonder om iets te sê nie.
Hierdie is nie werklik weer verbind nie. Dit is eerder nuuskierigheid of vergelyking van ons lewens. Sy missie is eenvoudig en lagwekkend;
Hoe gaan hy dit doen? Hy verwys na 'n produk padkaart. Sy span werk daaraan om sekere groepe by sekere gebruikers aan te beveel. Dit oorkom ons ingebore weerstand om by gemeenskappe aan te sluit. Sy doelwit is om 1 biljoen mense te help om by betekenisvolle gemeenskappe aan te sluit. Dit sal dan die wêreld nader aan mekaar bring.
Dit is Zuckerberg se visie – 'n mengsel van medemenslikheid, tegnologiese beheptheid en basiese kapitalisme. Dit gaan daaroor om ander mense te help om beter en meer vervullende lewens te leef. Dit is die visie van 'n man wat dink hy kan kerkbywoning met Facebook aktiwiteit vervang.
Kan ons hom blameer?
Miskien dink hy werklik ons vriende op Facebook kan ons mede-kerkgangers word, want die siening van een liggaam en 'n aangesig tot aangesig byeenkoms is nie meer deel van wat dit beteken om kerk te wees nie. Miskien dink hy die leiers van ons gemeenskappe op Facebook kan ons pastore word, want om pastoor te wees is om 'n "leier van ons denke" te wees en nie 'n herder nie.
Ons moet dankbaar vir Zuckerberg wees omdat hy die wêreld 'n beter plek wil laat as wat hy dit gekry het. Sy siening vir die behoefte aan gemeenskappe is korrek. Facebook groei voortdurend en op die manier voldoen hy aan mense se behoeftes – in 'n gemeenskap met doelwitte en vir die behoefte van mense om by gemeenskappe aan te sluit, sy siening van ons behoefte aan verhoudings is in die kol.
Ware kerke is moeilik. Hulle geboue bestaan uit bakstene en sement. Hulle is vol banke en lugreëling wat dikwels nie werk nie. Die kerk is vol moeilike mense. Hierdie kerke is oop vir almal – geen e-pos adres of internet-verbinding nie. Hierdie ware kerke sing en preek en bid. In hierdie kerke kry ons iets groter as die mens se mees optimistiese hoop om die wêreld te verander: maar nou het God die ryke verskeidenheid van sy wysheid deur die kerk bekend laat word (Efesiërs 3:10).